Ст-29/25

 **ОСНОВНИОТ СУД БИТОЛА** преку стечајниот судија - «Татјана Митревска» решавајќи по предлогот на предлагачот управителот «Митре Таневски» од «Битола», «ул.Јоргов Камен бр.15 Битола», за отворање на стечајна постапка над должникотДруштво за производство, трговија и услуги «Миг превоз ДООЕЛ увоз-извоз Битола» од «Битола», со седиште на «Јоргов камен бр.15», по одржаната усна, јавна и главна расправа во присуство на привремениот стечаен управник Даниела Блажевска од Битола, на ден «04.04.2025» година донесе:

**Р Е Ш Е Н И Е**

**I**

 Над должникот Друштво за производство, трговија и услуги «Миг превоз ДООЕЛ увоз-извоз Битола» од «Битола», со седиште во Битола на «ул.Јоргов камен бр.15», со ЕДБ «4002002153669» и ЕМБС «5705266», со претежна дејност Шифра 49.39 друг патнички копнен транспорт, со жиро сметка при „Стопанска Банка“ АД Битола со број 500000000363292, **стечајната постапка сеотвора, стечајна постапка не се спроведува и се заклучувa.**

**II**

 По правосилноста на решението Централниот регистер на РСМ РД Битола да го брише должникот од регистарот.

**III**

 По правосилноста на Решението на „Стопанска Банка“ АД Битола, за да ја угаси жиро сметката на должникот, а доколу има средства истите да ги пренесе на жиро сметка Буџет на РСМ 100-000000630-95 уплатна сметка 840-103-03338 приходна шифра 722211 начин 02 при НБРСМ.

**О б р а з л о ж е н и е**

 Друштво за производство, трговија и услуги «Миг превоз ДООЕЛ увоз-извоз Битола» од «Битола», со седиште во Битола на ул.«Јоргов камен бр.15», застапувано од предлагачот - управителот «Митре Таневски» од «Битола», поднесе Предлог за отворање на стечајна постапка, заради неспособност за плаќање и работење бидејќи нема услови за продолжување на дејноста.

 Судот по Предлогот поведе претходна постапка и за привремен стечаен управник ја назначи Даниела Блажевска од Битола и определи рочиште за отворање на стечајна постапка на 04.04.2025 година.

 На рочиштето предлагачот остана при наводите во предлогот, а судот во доказна постапка најнапред ги изведе писмените доказите и тоа; Изјава заверена на нотар со бр. УЗП-8783/2024 од 04.03.2025 година кај нотар Горан Димановски, извештај на привремениот стечаен управник од 03.04.2025 година, потврдата од МВР од 18.03.2025 година, уверение од АКН од 19.03.2025 година, потврда за издадена информација од заложен регистар и од регистар за лизинг на РСМ од 03.04.2025 година, тековна состојба од Централен регистар на РСМ за должникот од 03.03.2025година, тековна состојба за сметки од 13.03.2025 година, заклучен лист од 31.03.2025 година, одлука за отварање на стечајна постапка од 06.03.2025 година, потврда од акенција за вработување од 02.04.2025 година и извештај за економско финансиската состојба од 06.03.205 година, Судот на крај како доказ изведе и сослушување на стечајниот управник Даниела Блажевска, која остана во се како во изготвениот извештај, посочувајќи дека констатирала дека должникот не поседувал никаков имот и не може никако да ги исплати достасаните обврски, а притоа не работи повеќе од 5 години.

 Судот од извештајот на привремениот стечаен управител неговиот исказ како и од другите изведени писмени докази, утврди дека должникот нема имот над кој би се водела стечајна постапка и од тие причини согласно член 68 од Законот за стечај одлучи да не се спроведува постапка и истата да се заклучи.

 Судот донесе одлука да по правосилноста на решението Централниот регистер на РСМ РД Битола да премине на бришење на должникот од регистарот.

Судот одлучи Решението да и биде доставено на депоненент банката ТТК Банка АД Скопје, во која должиникот имаше сметка, со цел истата веднаш да биде затворена, а доколку во банката евидираат парични средства на жиро смета на должникот истите да ги пренесе на Буџетот на РСМ.

*Одлучено во ОСНОВЕН СУД БИТОЛА,*

*под «СТ-29/25» од «04.04.2025» година.*

 Стечаен судија,

«Татјана Митревска»

**Правна поука:** Против ова Решение дозволена е жалба во рок од 8(осум) дена од приемот до Апелационен суд Битола.

**Д-НА:** На предлагачот, на привремениот стечаен управник, на огласна табла на судот, на ВЕБ страната на судот, УЈП-Битола, извадок за Службен весник на РСМ, а по правосилноста до Централен регистар на РСМ и „Стопанска Банка “ АД Битола.